ข้อบัญญัติองค์การบริหารส่วนตำบลนาตาขวัญข้อบัญญัติองค์การบริหารส่วนตำบลนาตาขวัญเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่เขตองค์การบริหารส่วนตำบลนาตาขวัญอำเภอเมืองระยอง จังหวัดระยองพ.ศ. ๒๕๕๖ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคาร พ.ศ.๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย และมาตรา ๗๑ แห่งพระราชบัญญัติสภาตำบลและองค์การบริหารส่วนตำบลพ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล(ฉบับที่ ๕) พ.ศ. ๒๕๔๖ องค์การบริหารส่วนตำบลนาตาขวัญโดยความเห็นชอบของสภาองค์การบริหาร ส่วนตำบลนาตาขวัญและนายอำเภอเมืองระยอง จึงตราข้อบัญญัติไว้ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลนาตาขวัญ เรื่อง กำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในท้องที่เขตองค์การบริหารส่วนตำบลนาตาขวัญ อำเภอเมืองระยอง จังหวัดระยอง พ.ศ. ๒๕๕๖ข้อ ๒[๑] ข้อบัญญัติองค์การบริหารส่วนตำบลนาตาขวัญนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและสิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมเมืองระยอง ที่ออกตามความในพระราชบัญญัติการผังเมือง พ.ศ. ๒๕๑๘ภายหลังจากที่ได้มีการประกาศใช้ข้อบัญญัตินี้ข้อ ๓ ในข้อบัญญัตินี้แนวเขตควบคุมอาคาร หมายความว่าพื้นที่ในบริเวณ ดังต่อไปนี้ด้านเหนือ จดเส้นขนานระยะ๓๐๐ เมตร กับศูนย์กลางถนน อบจ.รย. ๐๑๐๖ (รย. ๓๐๑๕) (บ้านนาตาขวัญ - บ้านตาขัน)และเส้นตั้งฉากระยะ ๓๐๐ เมตรกับศูนย์กลางทางหลวงแผ่นดินหมายเลข ๓๑๓๙ ที่จุดซึ่งถนนอบจ.รย. ๐๑๐๖ (รย. ๓๐๑๕) (บ้านนาตาขวัญ - บ้านตาขัน)บรรจบกับทางหลวงแผ่นดินหมายเลข ๓๑๓๙ ไปทางตะวันออกเฉียงเหนือตามแนวทางหลวงแผ่นดินหมายเลข๓๑๓๙ เป็นระยะ ๓๐๐ เมตรด้านตะวันออก จดเส้นขนานระยะ ๓๐๐ เมตรกับศูนย์กลางทางหลวงแผ่นดินหมายเลข ๓๑๓๙และเส้นแบ่งเขตการปกครองระหว่างตำบลนาตาขวัญกับตำบลบ้านแลง อำเภอเมืองด้านใต้ จดเส้นแบ่งเขตการปกครองระหว่างตำบลนาตาขวัญกับตำบลบ้านแลงอำเภอเมืองด้านตะวันตก จดเส้นแบ่งเขตการปกครองระหว่างตำบลนาตาขวัญกับตำบลเชิงเนินอำเภอเมือง และเส้นแบ่งเขตการปกครองระหว่างตำบลนาตาขวัญ อำเภอเมือง กับตำบลตาขัน อำเภอบ้านค่ายทั้งนี้ รายละเอียดปรากฏตามแผนที่ท้ายข้อบัญญัตินี้ข้อ ๔ ภายในแนวเขตควบคุมอาคารห้ามบุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภทชนิด และจำพวกที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซ และห้องบรรจุก๊าซตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) โรงแรมตามกฎหมายว่าด้วยโรงแรม(๕) สถานบริการตามกฎหมายว่าด้วยสถานบริการ(๖) อาคารประเภทห้องแถวหรือตึกแถว(๗) อาคารอยู่อาศัยประเภทอาคารขนาดใหญ่พิเศษ(๘) อาคารพาณิชยกรรมประเภทอาคารขนาดใหญ่พิเศษ ทั้งนี้ ไม่ได้หมายความรวมถึงอาคารพาณิชยกรรมประเภทค้าปลีกค้าส่ง(๙) อาคารอยู่อาศัยประเภทห้องชุด อาคารชุด หรือหอพักข้อ ๕ ภายในบริเวณพื้นที่ที่กำหนดไว้ตามข้อ ๓ห้ามบุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ข้อ ๖ อาคารที่มีอยู่แล้วในพื้นที่ที่กำหนดตามข้อ๓ ก่อนหรือในวันที่ข้อบัญญัตินี้ใช้บังคับ ให้ได้รับการยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ ๗ อาคารที่ได้รับอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้างดัดแปลง หรือเปลี่ยนการใช้ไม่แล้วเสร็จ ให้ได้รับการยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๘ ให้นายกองค์การบริหารส่วนตำบลนาตาขวัญรักษาการให้เป็นตามข้อบัญญัตินี้ประกาศณ วันที่ ๒๖ กรกฎาคม พ.ศ. ๒๕๕๖ลำยอง ธรรมยิ่งนายกองค์การบริหารส่วนตำบลนาตาขวัญ[เอกสารแนบท้าย]๑. บัญชีท้ายข้อบัญญัติองค์การบริหารส่วนตำบลนาตาขวัญ เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภท ในท้องที่เขตองค์การบริหารส่วนตำบลนาตาขวัญอำเภอเมืองระยอง จังหวัดระยอง พ.ศ. ๒๕๕๖๒. แผนที่ท้ายข้อบัญญัติองค์การบริหารส่วนตำบลนาตาขวัญ เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่เขตองค์การบริหารส่วนตำบลนาตาขวัญอำเภอเมืองระยอง จังหวัดระยอง พ.ศ. ๒๕๕๖(ดูข้อมูลจากภาพกฎหมาย)ปริยานุช/ผู้จัดทำ๒๘ สิงหาคม๒๕๕๖อุษมล/ผู้ตรวจ๓ กันยายน ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๐๖ ง/หน้า ๑๙/๒๖ สิงหาคม ๒๕๕๖